Постройката на новите крайцери е планирана по програмата за възраждане на флота на императорски Китай след първата японо-китайска война 1894 – 1895 г.. Впечатлени от успешното използване от японците през войната на бронепалубни крайцери по английски проекти поръчката е дадена на британската фирма "Armstrong Whitworth" (Армстронг). Англичаните предлагат като образец строящия се в Елсуйк за Аржентина крайцер „Буенос Айрес“ (проект на Ф.Уотс). Разликите са ограничени до унификация на въоръжението от среден калибър (на аржентинския кораб има и 4,7-, и 6-дюймови оръдия).